3096 dní
Natascha Kampusch
„Teraz sa konečne cítim dostatočne silná, aby som príbeh svojho únosu vyrozprávala." Nataschu Kampuschovú postihol ten najhroznejší osud, aký len môže dieťa postihnúť. Druhého marca 1998 ju ako desaťročnú cestou do školy uniesli. Stala sa obeťou najdlhšieho únosu novodobých dejín. Jej mučiteľ, telekomunikačný technik Wolfgang Priklopil, ju väznil v pivničnom úkryte na predmestí Viedne plných 3096 dní. Až 23. augusta 2006 sa jej podarilo uniknúť. Priklopil ešte v ten istý deň spáchal samovraždu. V tejto knihe Natascha Kampuschová otvorene rozpráva o únose, čase strávenom v zajatí, o vzťahu k páchateľovi aj o strastiplnej ceste na slobodu. Od svojho úteku sa pokúša viesť normálny život. Na jar roku 2010 úspešne zmaturovala.